CELEX: 
Language: el
Date: 2008-10-30 00:00:00
Title: 2008/805/ΕΚ: Απόφαση του Συμβουλίου, της 15ης Ιουλίου 2008 , για την υπογραφή και την προσωρινή εφαρμογή της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου#Συμφωνία οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου

Σημαντική ανακοίνωση νομικού περιεχομένου

|

32008D0805

2008/805/ΕΚ: Απόφαση του Συμβουλίου, της 15ης Ιουλίου 2008 , για την υπογραφή και την προσωρινή εφαρμογή της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου  

Επίσημη Εφημερίδα αριθ. L 289 της 30/10/2008 σ. 0001 - 0002

		Απόφαση του Συμβουλίουτης 15ης Ιουλίου 2008για την υπογραφή και την προσωρινή εφαρμογή της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου(2008/805/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη περί ιδρύσεως της Ευρωπαϊκής Κοινότητας, και ιδίως το άρθρο 57 παράγραφος 2, το άρθρο 71, το άρθρο 80 παράγραφος 2, το άρθρο 133 παράγραφοι 1, 5 και 6 και το άρθρο 181, σε συνδυασμό με το άρθρο 300 παράγραφος 2 πρώτο εδάφιο πρώτη φράση,την πρόταση της Επιτροπής,Εκτιμώντας τα ακόλουθα:(1) Στις 12 Ιουνίου 2002, το Συμβούλιο εξουσιοδότησε την Επιτροπή να αρχίσει διαπραγματεύσεις συμφωνιών οικονομικής εταιρικής σχέσης με χώρες ΑΚΕ.(2) Οι διαπραγματεύσεις αυτές ολοκληρώθηκαν και η συμφωνία οικονομικής εταιρικής σχέσης μεταξύ των κρατών CARIFORUM, (συμπεριλαμβανομένων της Αντίγκουα και Μπαρμπούντα, της Κοινοπολιτείας των Μπαχάμας, των Μπαρμπάντος, του Μπελίζ, της Κοινοπολιτείας της Δομίνικα, της Δομινικανής Δημοκρατίας, της Γρενάδας, της Δημοκρατίας της Γουιάνας, της Δημοκρατίας της Αϊτής, της Τζαμάικα, του Άγιου Χριστόφορου και Νέβις, της Αγίας Λουκίας, του Αγίου Βικεντίου και των Γρεναδινών, της Δημοκρατίας του Σουρινάμ και της Δημοκρατίας του Τρινιδάδ και Τομπάγκο), αφενός, και της Ευρωπαϊκής Κοινότητας και των κρατών μελών της, αφετέρου, (εφεξής αποκαλούμενη "συμφωνία"), μονογραφήθηκε στις 16 Δεκεμβρίου 2007.(3) Σύμφωνα με το άρθρο 243 παράγραφος 4 της συμφωνίας, ορισμένα στοιχεία της ΣΟΕΣ εφαρμόζονται δυνάμει του κανονισμού (EΚ) αριθ. 1528/2007 του Συμβουλίου, της 20ής Δεκεμβρίου 2007, περί εφαρμογής στα προϊόντα καταγωγής ορισμένων χωρών μελών της ομάδας κρατών Αφρικής, Καραϊβικής και Ειρηνικού (ΑΚΕ) των ρυθμίσεων που προβλέπονται στις συμφωνίες οικονομικής εταιρικής σχέσης ή στις συμφωνίες που οδηγούν στην σύναψη τέτοιων συμφωνιών [1].(4) Το άρθρο 243 παράγραφος 3 της συμφωνίας προβλέπει την προσωρινή εφαρμογή της εν αναμονή της ενάρξεως ισχύος της.(5) Είναι σκόπιμο να υπογραφεί η συμφωνία, εξ ονόματος της Κοινότητας, και να εφαρμοσθεί προσωρινά, όσον αφορά τα στοιχεία που εμπίπτουν στην αρμοδιότητα της Κοινότητας, με την επιφύλαξη της σύναψής της, σε μεταγενέστερη ημερομηνία.(6) Η συμφωνία δεν θα πρέπει να επιδιώξει να επηρεάσει τα δικαιώματα των επενδυτών των κρατών μελών της Ευρωπαϊκής Ένωσης να επωφελούνται από τυχόν ευνοϊκότερη μεταχείριση που προβλέπεται από συμφωνία σχετική με επενδύσεις, στην οποία είναι μέρη κράτος μέλος και κράτος CARIFORUM. Τα κράτη μέλη μπορούν να διατηρούν και να συνάπτουν τέτοιες συμφωνίες εφόσον συμβιβάζονται με το κοινοτικό δίκαιο,ΑΠΟΦΑΣΙΖΕΙ:Άρθρο 1Η υπογραφή της συμφωνίας οικονομικής εταιρικής σχέσης μεταξύ των κρατών CARIFORUM, αφενός, και της Ευρωπαϊκής Κοινότητας και των κρατών μελών της, αφετέρου, εγκρίνεται εξ ονόματος της Κοινότητας, με την επιφύλαξη της σύναψης της εν λόγω συμφωνίας.Το κείμενο της συμφωνίας επισυνάπτεται στην παρούσα απόφαση.Άρθρο 21. Η θέση που θα λάβει η Κοινότητα στο πλαίσιο της κοινής επιτροπής εμπορίου και ανάπτυξης CARIFORUM-Συμβούλιο ΕΚ και CARIFORUM-ΕΚ, καθορίζεται από το Συμβούλιο βάσει πρότασης της Επιτροπής σύμφωνα με τις αντίστοιχες διατάξεις της Συνθήκης.2. Για τους σκοπούς του άρθρου 228 παράγραφος 4 της συμφωνίας, ο πρόεδρος του Συμβουλίου και μέλος της Επιτροπής ασκούν εκ περιτροπής την προεδρία του κοινού συμβουλίου CARIFORUM-ΕΚ και παρουσιάζουν τη θέση της Κοινότητας σύμφωνα με τη Συνθήκη. Για τους σκοπούς του άρθρου 230 παράγραφος 2 της συμφωνίας, αντιπρόσωπος της επιτροπής ασκεί την εκ περιτροπής Προεδρία της επιτροπής εμπορίου και ανάπτυξης CARIFORUM-ΕΚ και παρουσιάζει τη θέση της Κοινότητας.Άρθρο 3Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, εξ ονόματος της Ευρωπαϊκής Κοινότητας, με την επιφύλαξη της σύναψής της.Άρθρο 4Όσον αφορά τα στοιχεία που εμπίπτουν στην αρμοδιότητα της Κοινότητας, η συμφωνία εφαρμόζεται προσωρινά κατά τα προβλεπόμενα από το άρθρο 243 παράγραφος 3 της συμφωνίας, εν αναμονή της περάτωσης των διαδικασιών για τη σύναψή της. Η Επιτροπή δημοσιεύει ανακοίνωση στην οποία παρέχονται πληροφορίες για την ημερομηνία προσωρινής εφαρμογής.Βρυξέλλες, 15 Ιουλίου 2008.Για το ΣυμβούλιοΟ ΠρόεδροςM. Barnier[1] ΕΕ L 348 της 31.12.2007, σ. 1.--------------------------------------------------